ટિકિટ ફાળવણી પછીનો વિરોધ ભાજપ અને કોંગ્રેસને નુકશાન કરશે. તે તો દેખીતી વાત છે. પણ હવે વધુ ડેમેજ ન થાય તે માટે ભાજપ અને કોંગ્રેસ બીજા તબક્કાની ચૂંટણીમાં ઉમેદવારોના નામની યાદી જાહેર કરશે, તેમાં ધ્યાન રાખશે. કોંગ્રેસમાં બીજા તબક્કાની ચૂંટણી માટે ઉમેદવારોના નામ નક્કી કરવામાં કમઠાણ થયું છે, હજી સુધી યાદી જાહેર કરી શકાઈ નથી. તે પહેલી ભરતસિંહને દિલ્હીનો ફેરો કરવો પડયો છે. બીજી તરફ ભાજપમાં 47 નામની યાદી જાહેર થવાની બાકી છે, જેના માટે ભાવનગરથી અમિત શાહને પણ તાત્કાલિક દિલ્હી જવું પડયું અને પીએમ નરેન્દ્ર મોદી સાથે ચર્ચા કરવી પડી છે. જો કે રાજકારણમાં જૂના જોગીઓને બદલવા એ સમયની માંગ હોય છે. પણ આ વખતે પ્રથમ તબક્કાની ચૂંટણીમાં અપક્ષ ઉમેદવારીનો રાફડો ફાટયો છે, ભાજપ કોંગ્રેસના નારાજ નાગરિકોના મત અપક્ષને જાય અથવા તો નાટોને જશે.